කෙසේ වෙතත්, කලවාන ප්‍රාදේශිය සභාවේ සභාපති චන්දන ඉන්ද්‍රප්‍රිය පසුගියදා පැවසුවේ පෞද්ගලික ඉඩමක මෙම ඉදිකිරීම් සිදුවන බවයි.පෞද්ගලික ඉඩමක පවතින වනාන්තර කොටස් වූවද, ඒවායේ හිමිකරුවන්ට අභිමතය පරිදි හෙලි කිරීමට නීතියෙන් ප්‍රතිපාදන නොමැති බවයි පරිසරවේදී නීතිඥ ආචාර්ය ජගත් ගුණවර්ධන කියා සිටියේ.මේ අතර, පොතුවිල් - කරන්කෝව - සෙංගමුව රක්ෂිතයේ ගස් කපා දමමින් අනවසරයෙන් පවත්වාගෙන ගිය ගව ගාල් ඉවත් කිරීමට සිංහලේ අපි ජාතික සංවිධානය අද කටයුතු කළා.